Old Head of Kinsale

Old Head of Kinsale (irsk: An Seancheann, «Gamle nesodden»)«An Seancheann / Old Head of Kinsale», Placenames Database of Ireland er et nes på den irske sørkysten nær byen Kinsale i grevskapet Cork i Irland. Det har vært et festningsverk på odden så langt tilbake som minst 200-tallet, men de nåværende borgmurene ble bygget i 1223. Et tidlig fyrtårn ble etablert her av adelsmannen Robert Reading på 1600-tallet. Området er det nærmeste landstedet, 18 km unna, der RMS «Lusitania» ble senket i 1915 av av en tysk undervannsbåt. Totalt omkom 1 198 mennesker, blant dem også 123 amerikanere, noe som fikk stor betydning for utviklingen av den første verdenskrig.«The Lusitania Disaster», Library of Congress For øyeblikket, på 2020-tallet, er tilgangen til Old Head begrenset ettersom den er på stedet til en privat golfbane, noe som har vist seg å være kontroversielt.

 Festningen 
Festningen på odden, Old Head Castle, består av en lang mur med flere tårn langs den. Festningsverkene stenger neset fra det irske fastlandet. Det er rapportert at det allerede ble reist en form for festning her på 200-tallet e.Kr. av den irske høvdingen Cearmna. Det ble opprinnelig kalt for Dún Cearmna («Cearmnas borg»). Odden var en del av de landområdene som ble gitt til den normanniske ridderen Milo de Cogan av kong Henrik II av England som belønning for hans innsats under erobringen av Irland på 1100-tallet.«Old Head Castle», Castles.nl

Etter de Cogans død gikk eierskapet over til sønnen Richard, og hans eneste arving var en datter som ble gift med Milo de Courcy. Han bygde en nytt festning rundt 1223. Følgelig kalles festningen noen ganger De Courcy Castle. De var en feide mellom familiene De Courcy og MacCarthy som varte i over 240 år. MacCarthy overtok festningen på 1500-tallet mens De Courcy gjorde mislykkede forsøk på å gjenvinne den. Med trusselen fra Spania ble det nødvendig for de engelske myndighetene å ta kontrollen, noe som skjedde rett i forkant av den spanske invasjonen av Kinsale i 1600. Dagens festning ligger i ruiner, men fortsatt er det festningsmurer og et borgtårn, Old Head Signal Tower, som ble bygget under napoleonskrigene.«Old Head Signal Tower», Castles.nl

 Fyrtårn 
Det har vært form for tårn med lys på Old Head for hjelpe sjøfarere fra allerede tilbake i førkristen tid (før 400-tallet). O'Reilly, Roger (2018): Lighthouses of Ireland: An illustrated guide to the sentinels that guard our coastline. Cork, Ireland: The Collins Press. ISBN 978-1-84889-353-5; s. 74–75. Den 13. november 1665 ble det gitt kongelig tillatelse (letters patent) til Robert Reading av kong Karl II av England for å bygge seks fyrtårn rundt kysten av Irland. En av disse ble etablert på Old Head of Kinsale,«Old Head of Kinsale Lighthouse», Commissioners of Irish Lighthouses og det utgjorde det første fyrtårnet på halvøya som ville bli anerkjent som sådan i dag. Fyret hadde et fyrfat på taket av en hytte. Det hadde tidligere vært signalild, men dette var den første ordentlige bygningen som fortsatt eksisterer. En tid etter 1683 ble fyrtårnet avviklet, og en begjæring ble presentert for Underhuset for gjenopprettet.

I 1804 erstattet skattekommissærene (Revenue Commissioners) fyrfatet med en midlertidig 1,8 meter høy lanterne som ble opplyst av oljelamper. Åtte år senere ble det anbefalt at det midlertidige lyset ble erstattet av et permanent fyrtårn med vokterhytter ved basen. Det nye lyset åpnet 16. mai 1814. Dette tårnet var 13 meter høyt, og strakte seg 90 meter over havet ved høyvann. Denne viste seg å være for høy, da lyset ofte ble skjult av tåke og lavtliggende skyer. Trinity House anbefalte et nytt fyrtårn lavere nede rett ved punktet til Old Head. Byggingen startet 20. mars 1850 og ble fullført tre år senere og lyset ble tent først gang 1. oktober 1853. Mellom 1855 og 1907 dekket en rød sektor bukten Courtmacsherry Bay. I 1893 ble det etablert en tåkelur som ble opprettholdt til 2011.

En ny lanterne ble installert i 1907 som sendte 2 hvite blink gjentatt hvert 10. sekund. I 1972 ble parafinlampen erstattet med elektrisitet og rekkevidden økte til 25 nautiske mil (46 km). Mellom 1974 og 1992 var et radiofyr i operativ tjeneste. I 1987 ble fyret omgjort til automatisk drift. I 2005 ble rekkevidden redusert til 20 nautiske mil (37 km). I januar 2009 ble det etablert en stasjon for automatisk identifikasjonssystem (AIS).

 Lusitania-katastrofen 

Den 7. mai 1915 seilte det store passasjerskipet RMS «Lusitania» passasjerrute fra New York til Liverpool da skipet ble torpedert av en tysk u-båt, rundt 18 km fra Old Head of Kinsale. Skipet sank i løpet av 18 minutter og drepte 1 198 av de 1 959 passasjerene og mannskapet, blant dem også 128 amerikanere. I USA vakte senkingen stor forbitrelse og bidro til at USA gikk inn i krigen.«How the Sinking of Lusitania Changed World War I», History

Likene ble deretter fraktet til Queenstown. I 2015, for å minne om 100-årsjubileet for forliset, åpnet et museum ved signaltårnet til Old Head fyrtårn. Eieren av vraket av «Lusitania» lånte ut ulike gjenstander til museet, som ble gjenfunnet av Eoin McGarry fire år tidligere under et autorisert dykk. «New Lusitania museum opens at Old Head of Kinsale», Irish Times 5. mai 2015.

 Golf 
I dag besøkes Old Head of Kinsale av golfere som kommer for å spille på dens 18-hulls golfbane som åpnet i 1997. The Old Head Story, Oldhead.com

Siden golfbanen åpnet, har tilgangen til Old Head of Kinsale vært begrenset til kun golfere og deres gjester, og det har vært en langvarig kampanje for gjenoppretting av offentlig tilgang organisert av kampanjen «Free the Old Head of Kinsale». Dette har hovedsakelig tatt formatet «folkets piknik», noen av dem involverer sivil ulydighet på odden og har piknik ved Old Head-fyret. «People's Picnic at the Old Head of Kinsale», Indymedia.ie«People Power At Old Head of Kinsale», Struggle.ws

 Bilder 

 Referanser 

 Eksterne lenker 

 Courtmacsherry Bay Area, lokal turistnettsted
 Fyrtårnets historie, Irishlights.ie
 Old Head Golf
 Kampanje for å frigjøre Old Head of Kinsale

Kategori:Cork
Kategori:Halvøyer i Irland